b'\n_START_ARTICLE_\nGiovanni Battista Donati\n_START_SECTION_\n\xc5\xbdivljenje in delo\n_START_PARAGRAPH_\nDonati je diplomiral na Univerzi v Pisi. Leta 1852 je za\xc4\x8del delati na Observatoriju v Firencah, kjer je leta 1864 postal predstojnik observatorija. Bil je profesor astronomije na Kraljevem in\xc5\xa1titutu v Firencah._NEWLINE_Bil je pionir na podro\xc4\x8dju spektroskopije kometov, kjer je dolo\xc4\x8deval njihovo fizikalno sestavo. Odkril je da se je njihov spekter spremenil, ko so se pribli\xc5\xbeali Soncu in da je toplota s Sonca povzro\xc4\x8dila da so oddajali lastno svetlobo in niso le odbijali son\xc4\x8dne. Iz tega je zaklju\xc4\x8dil da so kometi vsaj deloma sestavljeni iz plinov. Bil je tudi pionir spektroskopskega raziskovanja zvezd in Sonca._NEWLINE_Med letoma 1854 in 1864 je odkril \xc5\xa1est novih kometov, od katerih je bil najbolj spektakularen C/1858 L1 (1858f), odkrit 2. junija 1858, in sedaj nosi njegovo ime, Donatijev komet. Pri spektroskopskem opazovanju kometa C/1864 O1 iz leta 1864 je Donati imenoval tri vidne \xc4\x8drte alfa, beta in gama. Enake \xc4\x8drte je leta 1866 videl v kometu Secchi. Huggins je leta 1868 pokazal da gre za prisotnost ogljika in za njegove emisijske \xc4\x8drte. Odkril je tudi \xc4\x8drte etilena._NEWLINE_Donati je umrl zaradi kolere, ki se jo je nalezel med znanstvenim sre\xc4\x8danjem na Dunaju.'